Den Vest-Sjællandske Avis, 1828-08-26
Det første indeholdes i en Skrivelse fra Odessa af 2den August, som beretter: at der ved Kosludschiskal være forefaldet en betydelig Fægtning med Tyrkerne, og at de Russiske Tropper siden den Tid anlægge Forskandsninger ved Basardschik. (Naar dette forholdt sig saaledes saa saae det ud som et Nederlag, da det beviiste at Russerne havde maattet trække sig tilbage; men dette Rygte kan ikke være grundet, da man baade har Efterretninger fra det Russiske Hovedqvarteer, som naae til den 29de Juli, og som det er anført fra det nærliggende Bucharest af 1ste August, og disse lade ikke formode noget saadant; desuden ligger Odessa over 70 Mile bag ved Krigsskuepladsen, og de nyeste Efterretninger derfra kunne ikke forventes over denne Stad.) Det andet Rygte har en Reisende bragt til Smyrna, som har forladt Erzerum den 2den Juni, han fortæller: at Russerne nogle Dage tilforn havde viist sig udenfor Fæstningen og at der derpaa var forefaldet et høist blodigt Slag, hvorpaa Staden var bleven indtaget med Storm og Garnisonen nedsablet (men denne Efterretning kan heller ikke være sand; thi Kars som ligger langt bag ved Erzerum blev først erobret af Russerne d. 2 Juli.) Det tredie Rygte har man ligeledes faaet over Smyrna, og dette er det vigtigste; tillige det er mueligt at det er sandt, endskiøndt det er ikke sikkert, nemlig at Schaden af Persien har paa nye erklæret Rusland Krig. (Er dette Rygte fandt, saa maae den Russiske Keiser reise sig i sin Vælde og udvikle sit Riges hele Kæmpekraft, da han saa faaer den hele Mahomedanske Folkemasse, imod sig, saavel i Persien som i Tyrkiet, hvilken i dette sidste Land stedse meere griber til Vaaben for at forsvare sin politiske Existence og sin Troe Vel er det derfor at de Europæiske Magter synes at være indbyrdes enige, og at have gjort en Aftale med hinanden for alle mødende Omstændigheder, som lader til at gaae ud paa, ifald endog den største Catastrophe skulde indtræffe at overlade det Asiatiske Tyrkie til Rusland og det i Europa derimod til den Europæiske Politiks Bestemmelser, saaledes: at dens Ligevægt ikke bliver forstyrret, og at de Stater, som der kunde blive oprettede blive selvstændige. At en stor Catastrophe forestaaer Tyrkiet enten i Aar eller dog om nogle Aar har ganske nyelig den berømte Historiker Hofraad Herren i Gottingen ogsaa erklæret for at være efter hans Overbeviisning uundgaaelig; men de politiske Phoenomener, som i nærværende Øieblik give sig tilkiende synes bedst at kunne forklares efter den fremsatte Hypothese.) Ogsaa reiser fornærværende Tid Rusland sig virkelig i sin Kæmpekraft for at sætte den store Plan igiennem hvorved et afgiørende Skridt vil blive gjort paa Jorden til Humanitetens og Culturens Befordring. 60,000 Mand friske Tropper, have, som der meldes fra Odessa, faaet Ordre til at begive sig paa Marschen fra Volhynien til Rigets Grændser. De forladte Cantoneringer i Volhynien blive derimod besatte af nye Tropper; og de Tilberedelser, som giøres til at fortsætte Krigen, ere høist imponerende; thi 300,000 Mand have allerede staaet i lang Tid forsamlede paa et Areal af 80 Mile, og kunne paa det første Vink afmarschere i enhver Retning. En stor Mængde Congreviske Raketter er bleven indskibet i Odessa for at afsendes til Armeen. Det samme berettes fra den Polske Grændse under 6te August, hvori det hedder, at den saakaldte første Armee under General Feldmarskal Greve af Osten Sackens Commando skal atter have faaet betydelige Forstærkninger fra det indre af Rusland, hvorved den Formindskelse, som den har lidt ved at tre Corps ere afmarscherede til den active Armee, er bleven fuldkommen erstattet. Store Pengetransporter blive bestandig afsendte til Armeen, og Krigen skal koste mere end man havde gjort Regning paa, da saavel Fyrstendømmerne, som den Deel af Bulgarien der er erobret ikke inbeholde de fornødne Resoureer for at underholde Tropperne. - Fra Constantinopel skrives under 28de Juli, at Muselmændene begynde siden de sidste gunstige Krigsrygters Udbredelse at drømme om Seiervindinger.